stanford-oval/wikipedia huggingface dataset:
Jakub Voráček
Ura > Seurajoukkueissa

Voráček pelasi ensimmäiset miesten ottelunsa Tšekin Extraligassa, kun hän edusti HC Kladnoa yhden ottelun verran kaudella 2005–2006. Vuodet 2006–2008 Voráček pelasi QMJHL:n Halifax Mooseheadsissa. Ensimmäisellä QMJHL-kaudellaan 2006–2007 Voráček teki tulokkaista eniten pisteitä, valittiin vuoden tulokkaaksi ja tulokkaiden tähdistökentälliseen. Columbus Blue Jackets varasi hänet NHL:ään 2007 varaustilaisuuden seitsemäntenä pelaajana. Varaustilaisuus järjestettiin Blue Jacketsin kotihallissa, Nationwide Arenalla. Toisella kaudella 2007–2008 hän teki 101 pistettä ja valittiin sarjan toiseen tähdistökentälliseen.
Voráček siirtyi Blue Jacketsin NHL-joukkueeseen kaudeksi 2008–2009 ja teki tulokaskaudellaan tehot 9+29=38 80 ottelussaan. Jäähyminuutteja hän keräsi 44. Toisella kaudellaan Voráček teki 50 pistettä ja kolmannella kaudellaan 46 pistettä. Kolmen Blue Jackets -kautensa aikana Voráček oli sivussa vain viidestä ottelusta. Kesällä 2011 Philadelphia Flyers hankki hänet ja kaksi varausvuoroa varaustilaisuuteen 2011 vaihdossa Jeff Carteriin.
Heinäkuussa 2021 Flyers kauppasi Voráčekin takaisin Columbus Blue Jacketsiin vaihdossa Cam Atkinsoniin.
Maaliskuussa 2023 Blue Jackets kauppasi Voráčekin ja kuudennen kierroksen varausvuoron vuoden 2023 varaustilaisuudessa Arizona Coyotesiin vaihdossa Jon Gilliesiin. Kaudella 2023-2024 Voráček meni Tšekkiin valmentamaan Rytiri Kladnoa.
| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Saksa 2010 | jääkiekko |  |
|  Pronssia | Slovakia 2011 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Ruotsi 2006 | jääkiekko |  |
Voráček on edustanut Tšekkiä alle 18-vuotiaiden MM-kilpailuissa vuosina 2006 ja 2007 sekä alle 20-vuotiaiden MM-kilpailuissa vuosina 2007 ja 2008. Vuonna 2006 hän voitti alle 18-vuotiaiden MM-pronssia.
Ensimmäisen aikuisten arvoturnauksen Voráček pelasi Saksassa 2010. Tšekki voitti turnauksessa maailmanmestaruuden. Voráček edusti uudelleen maataan MM-kisoissa 2011, jolloin Tšekki voitti pronssia.
Yhdysvaltain Grand Prix 1968

Yhdysvaltain Grand Prix 1968 oli Formula 1 -sarjan osakilpailu, joka ajettiin 6. lokakuuta 1968 Watkins Glenin radalla. Kilpailun voitti Jackie Stewart, jolle voitto oli kauden kolmas.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 15 |  Jackie Stewart | Matra-Ford | 108 | 1:59:20.29 | 2 | 9 |
| 2 | 10 |  Graham Hill | Lotus-Ford | 108 | 24.68 | 3 | 6 |
| 3 | 5 |  John Surtees | Honda | 107 | + 1 krs. | 9 | 4 |
| 4 | 14 |  Dan Gurney | McLaren-Ford | 107 | + 1 krs. | 7 | 3 |
| 5 | 16 |  Jo Siffert | Lotus-Ford | 105 | + 3 krs. | 12 | 2 |
| 6 | 2 |  Bruce McLaren | McLaren-Ford | 103 | + 5 krs. | 10 | 1 |
| Kesk. | 22 |  Piers Courage | BRM | 93 | Polttoaine loppu | 14 |   |
| Kesk. | 1 |  Denny Hulme | McLaren-Ford | 92 | Onnettomuus | 5 |   |
| NC | 19 |  Lucien Bianchi | Cooper-BRM | 88 | Ei sijoitusta | 20 |   |
| Kesk. | 3 |  Jack Brabham | Brabham-Repco | 77 | Moottori | 8 |   |
| Kesk. | 4 |  Jochen Rindt | Brabham-Repco | 73 | Moottori | 6 |   |
| Kesk. | 18 |  Vic Elford | Cooper-BRM | 71 | Moottori | 17 |   |
| Kesk. | 8 |  Pedro Rodríguez | BRM | 66 | Ripustukset | 11 |   |
| NC | 17 |  Jo Bonnier | McLaren-BRM | 62 | Ei sijoitusta | 18 |   |
| Kesk. | 6 |  Chris Amon | Ferrari | 59 | Vesipumppu | 4 |   |
| Kesk. | 21 |  Jean-Pierre Beltoise | Matra | 44 | Voimansiirto | 13 |   |
| Kesk. | 9 |  Bobby Unser | BRM | 35 | Moottori | 19 |   |
| Kesk. | 12 |  Mario Andretti | Lotus-Ford | 32 | Kytkin | 1 |   |
| Kesk. | 7 |  Derek Bell | Ferrari | 14 | Moottori | 15 |   |
| DNS | 11 |  Jackie Oliver | Lotus-Ford | 0 | Ei startannut |   |   |
Muuta

Nopein kierros: Jackie Stewart - 1'05.220
Yhdysvaltain Grand Prix 1969

Yhdysvaltain Grand Prix 1969 oli Formula 1 -sarjan osakilpailu, joka ajettiin 5. lokakuuta 1969 Watkins Glenin radalla. Kilpailun voitti itävaltalainen Jochen Rindt, jolle voitto oli kauden ja koko uran ensimmäinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  Jochen Rindt | Lotus-Ford | 108 | 1:57:57.1 | 1 | 9 |
| 2 | 18 |  Piers Courage | Brabham-Ford | 108 | 46.99 | 9 | 6 |
| 3 | 14 |  John Surtees | BRM | 106 | + 2 krs. | 11 | 4 |
| 4 | 8 |  Jack Brabham | Brabham-Ford | 106 | + 2 krs. | 18 | 3 |
| 5 | 12 |  Pedro Rodríguez | Ferrari | 101 | + 7 krs. | 12 | 2 |
| 6 | 19 |  Silvio Moser | Brabham-Ford | 98 | + 10 krs. | 17 | 1 |
| NC | 16 |  Johnny Servoz-Gavin | Matra-Ford | 92 | Ei sijoitusta | 15 |   |
| Kesk. | 2 |  Graham Hill | Lotus-Ford | 90 | Onnettomuus | 4 |   |
| Kesk. | 7 |  Jacky Ickx | Brabham-Ford | 77 | Moottori | 8 |   |
| Kesk. | 22 |  George Eaton | BRM | 76 | Moottori | 9 |   |
| Kesk. | 4 |  Jean-Pierre Beltoise | Matra-Ford | 72 | Moottori | 7 |   |
| Kesk. | 5 |  Denny Hulme | McLaren-Ford | 52 | Vaihdelaatikko | 2 |   |
| Kesk. | 3 |  Jackie Stewart | Matra-Ford | 35 | Moottori | 3 |   |
| Kesk. | 21 |  Pete Lovely | Lotus-Ford | 25 | Vetoakseli | 16 |   |
| Kesk. | 15 |  Jackie Oliver | BRM | 23 | Moottori | 14 |   |
| Kesk. | 10 |  Jo Siffert | Lotus-Ford | 3 | Polttoaineen syöttö | 13 |   |
| Kesk. | 9 |  Mario Andretti | Lotus-Ford | 3 | Ripustukset | 5 |   |
| Kesk. | 6 |  Bruce McLaren | McLaren-Ford | 0 | Moottori | 6 |   |
Muuta

Nopein kierros: Jochen Rindt 1'04.340
Arnold Majewski

| Arnold Majewski |
| --- | --- |

Henkilötiedot
Syntynyt: 29. marraskuuta 1892 Tallinna
Kuollut: 10. lokakuuta 1942 (49 vuotta) Rukajärvi
Sotilashenkilö
Palvelusmaa(t):  Suomi
Taistelut ja sodat:  Sisällissota, Heimosodat, Talvisota, Jatkosota
Sotilasarvo:  Everstiluutnantti
Joukko-osasto:  I/JR 10
Karl Arnold Woldemar Majewski (29. marraskuuta 1892, Tallinna – 10. lokakuuta 1942, Rukajärvi) oli suomalainen everstiluutnantti. Hän oli tunnettu, värikäs persoona ja monien kaskujen kohde.
Elämä > Nuoruus

Majewskin vanhemmat olivat Suomessa puolalaiseen sotilassukuun syntynyt everstiluutnantti Alexander Majewski ja suomalainen Irene Hellman. Hänen veljensä oli insinööri ja toimitusjohtaja Harald Majewski. Arnold Majewski pääsi ylioppilaaksi 1912 Turun ruotsalaisesta reaalilyseosta ja oleskeli sitten Pietarissa.
Elämä > Sisällissota

Majewski osallistui Suomen sisällissotaan vapaaehtoisena Karjalan Armeijakuntaan kuuluneessa Yrjö Elfvengrenin komentamassa 1. rykmentissä  ratsumiehenä, mutta sodan loppupuolella jo eskadroonanpäällikkönä. Hän taisteli mm. Viipurissa, Terijoella ja Raudussa.
Sodan jälkeen Majewski suoritti ratsuväen päällystökurssin Joensuussa ja hänestä tuli kesäkuussa 1918 reservin kornetti. Kadettikoulun käytyään Majewskista tuli 1920 vakinaisen väen kornetti ja sen jälkeen luutnantti. Majewski palveli 1920- ja 1930-luvuilla Hämeen ratsurykmentissä Lappeenrannassa. Hänestä tuli eskadroonan päällikkö 1926, ratsumestari 1927 ja hän suoritti Taistelukoulun komppanianpäällikkökurssin 1929. Mäskin lempinimellä tunnettu Majewski oli jo tällöin kuuluisa boheemeista elämäntavoistaan ja reippaasta juhlimisesta vapaa-aikoinaan.
Elämä > Talvi- ja jatkosota

Talvisodan alkuvaiheessa  Majewski oli Kevyt osasto 12:n eskadroonan päällikkönä Kollaan rintamalla. Tammikuun puolivälissä 1940 hänestä tuli JR 34:n 1. pataljoonan komentaja. Majewski haavoittui 28. helmikuuta kranaatinsirpaleista Uomaan Prokkosenmäellä.
Jatkosodan alkaessa majuriksi ylennyt Majewski oli 1. pataljoonan komentajana JR 10:ssä, joka hyökkäsi Repolan ja Rukajärven suunnassa. Tammikuussa 1942 hän johti sissiretkeä Muurmannin radalle. Retkeen osallistui 1 600 miestä ja 250 hevosta, ja sen aikana tuhottiin Mai Guban asema-alue sekä rikottiin rataa noin kymmenen kilometrin matkalla. Retken tarkoituksena oli häiritä venäläisten hyökkäystoimia Maaselän kannaksella. Retken alkaessa Majewski antoi seuraavan kuuluisaksi tulleen yhteenvedon tehtävästä alaisilleen:
»Hyvät härrat. Me ole saatu Marsalkkalta yks kunniakas tehtävä. Me hiihtää Muurmannin rata, pane rata poikki ja anta ryssä pistä meidät motti. Sitte me ole kolme päivä motissa ja sitte me hiihtä takasi. Onko selvä, onko mite kysymistä?»
Majewski ylennettiin everstiluutanantiksi huhtikuussa 1942. Hän oli mennyt syyskuussa 1941 naimisiin lottana palvelleen farmaseutti Helga Sonckin kanssa.
Majewski kaatui 10. lokakuuta 1942 Peukaloniemessä ollessaan esittelemässä TK-miehille pataljoonansa asemia etulinjassa sen jälkeen, kun suomalaiset olivat torjuneet venäläisten pataljoonan voimin tekemän hyökkäyksen. Majewski joutui vihollisen kaatuneita laskiessaan tarkka-ampujan uhriksi kurkittuaan varomattomasti juoksuhaudan etupenkan yli. Hänet on haudattu sukuhautaan Turun hautausmaalle.
Yksityiselämä

Hänen puolisonsa vuodesta 1941 oli Tallinnassa syntynyt ja Porvoossa kuollut Helga Sonck-Majewski (1916–2015)..
Arnold Majewski laskemassa vihollisen kaatuneita vain hetkeä ennen omaa kuolemaansa tarkka-ampujan uhrina.
Yhdysvaltain Grand Prix 1970

Yhdysvaltain Grand Prix 1970 oli Formula 1 -sarjan osakilpailu, joka ajettiin 4. lokakuuta 1970 Watkins Glenin radalla. Kilpailun voitti brasilialainen Emerson Fittipaldi, jolle voitto oli kauden ja koko uran ensimmäinen. Uransa kilpailussa aloittanut ruotsalainen Reine Wisell oli kolmas.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 24 |  Emerson Fittipaldi | Lotus-Ford | 108 | 1:57:33.2 | 3 | 9 |
| 2 | 19 |  Pedro Rodríguez | BRM | 108 | 36.39 | 4 | 6 |
| 3 | 23 |  Reine Wisell | Lotus-Ford | 108 | 45.17 | 9 | 4 |
| 4 | 3 |  Jacky Ickx | Ferrari | 107 | + 1 krs. | 1 | 3 |
| 5 | 12 |  Chris Amon | March-Ford | 107 | + 1 krs. | 5 | 2 |
| 6 | 18 |  Derek Bell | Surtees-Ford | 107 | + 1 krs. | 13 | 1 |
| 7 | 8 |  Denny Hulme | McLaren-Ford | 106 | + 2 krs. | 11 |   |
| 8 | 7 |  Henri Pescarolo | Matra | 105 | + 3 krs. | 12 |   |
| 9 | 11 |  Jo Siffert | March-Ford | 105 | + 3 krs. | 23 |   |
| 10 | 15 |  Jack Brabham | Brabham-Ford | 105 | + 3 krs. | 16 |   |
| 11 | 29 |  Ronnie Peterson | March-Ford | 104 | + 4 krs. | 15 |   |
| 12 | 16 |  Rolf Stommelen | Brabham-Ford | 104 | + 4 krs. | 19 |   |
| 13 | 4 |  Clay Regazzoni | Ferrari | 101 | + 7 krs. | 6 |   |
| 14 | 9 |  Peter Gethin | McLaren-Ford | 100 | + 8 krs. | 21 |   |
| Kesk. | 1 |  Jackie Stewart | Tyrrell-Ford | 82 | Öljyvuoto | 2 |   |
| Kesk. | 14 |  Graham Hill | Lotus-Ford | 72 | Kytkin | 10 |   |
| Kesk. | 2 |  François Cevert | March-Ford | 62 | Pyörä | 1 |   |
| Kesk. | 30 |  Tim Schenken | De Tomaso-Ford | 61 | Ripustukset | 20 |   |
| Kesk. | 27 |  Jo Bonnier | McLaren-Ford | 50 | Vesiputki | 24 |   |
| Kesk. | 6 |  Jean-Pierre Beltoise | Matra | 27 | Ohjattavuus | 18 |   |
| Kesk. | 31 |  Gus Hutchison | Brabham-Ford | 21 | Polttoainevuoto | 22 |   |
| Kesk. | 20 |  Jackie Oliver | BRM | 14 | Moottori | 7 |   |
| Kesk. | 21 |  George Eaton | BRM | 10 | Moottori | 14 |   |
| Kesk. | 17 |  John Surtees | Surtees-Ford | 6 | Moottori | 8 |   |
| DNQ | 32 |  Peter Westbury | BRM |   |   |   |   |
| DNQ | 28 |  Pete Lovely | Lotus-Ford |   |   |   |   |
| DNQ | 10 |  Andrea de Adamich | McLaren-Alfa Romeo |   |   |   |   |
Muuta

Nopein kierros: Jacky Ickx 1'2.740
Hotelli Helsinki

Hotelli Helsingin kulma 1968.
Hotelli Helsinki eli nykyisin Solo Sokos Hotel Helsinki on Helsingin Kluuvissa Yliopistonkadun ja Kluuvikadun kulmassa sijaitseva hotelli, joka on perustettu vuonna 1930. Rakennus on alun perin ollut Helsingin Suomalaisen Säästöpankin liikepalatsi ja sen sekä hotellin sisutuksen ja huonekalut on suunnitellut arkkitehti P. E. Blomstedt. Hotelliin avattiin 1970-luvulla Helsinki Club, joka oli aikansa suosituimpia.
Hotelli siirtyi vuonna 1971 S-ryhmälle. Hotelli uudistettiin kokonaan vuonna 1983. Sisustuksen suunnittelivat Esa Vapaavuoren sisustusarkkitehtitoimisto ja arkkitehti Kaj Johansson 1930-luvun puufunkistyyliin. Kun Helsingin Suomalainen Säästöpankki lopetti toimintansa pankkikriisin seurauksena 1990-luvun puolivälissä, hotelli sai lisätilaa. Huoneita on sen jälkeen yli kaksi sataa. Huoneuudistus tehtiin taas vuosina 2006–2007 suunnittelijana Maarit Gummerus. Keväällä 2022 nimeksi tuli Solo Sokos Hotel Helsinki.
Trevor van Riemsdyk

| Trevor van Riemsdyk |
| --- | --- |

Henkilötiedot
Syntynyt: 24. heinäkuuta 1991 Middleton Township, New Jersey, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  84 kg
Seura
Seura:  Washington Capitals
Sarja:  NHL
Pelinumero:  57
Pelaajaura
Pääsarjaura:  2011-–
Aik. seurat:  Chicago Blackhawks (NHL)   Carolina Hurricanes (NHL)
NHL-varaus:  ei varattu
Trevor van Riemsdyk (s. 24. heinäkuuta 1991 Middleton Township, Yhdysvallat) on yhdysvaltalainen jääkiekkoilija, joka edustaa NHL-seura Washington Capitalsia. Oikealta laukovan van Riemsdykin pelipaikka on puolustaja.
Ura

Maaliskuussa 2014 hän siirtyi juniorisarjoista Blackhawksin riveihin. Debyytti NHL:ssä tapahtui lokakuussa 2014 Dallas Starsia vastaan. Samalla kaudella Van Riemsdyk voitti myös Stanley Cupin Chicago Blackhawksin riveissä. 2015 kesällä Trevor teki Blackhawksin kanssa kaksivuotisen ja yksisuuntaisen jatkosopimuksen. Maaliskuussa 2021 van Riemsdyk teki Capitalsin kanssa yksivuotisen ja yhteensä 1,9 miljoonan dollarin arvoisen jatkosopimuksen.
Muuta

Van Riemsdykin isoveli James van Riemsdyk on myös jääkiekkoilija.
Käännös suomeksi
Lundy

| Lundy |
| --- | --- |
 Lundyn sijainti suhteessa muihin Brittein saariin.
Merialue:  Atlantin valtameri
Vesialue:  Bristolin kanaali
Valtio
Valtio:   Yhdistynyt kuningaskunta
Kreivikunta:  Devon
Kunta:  Torridge
Väestö
Väkiluku:  27 (2019)
Tärkein kieli:  englanti
Lundy on Yhdistyneelle kuningaskunnalle kuuluva pieni saari, joka sijaitsee noin 20 kilometrin etäisyydellä Devonin pohjoisrannasta Bristolin kanaalissa. Lundy on noin 5,6 kilometriä pitkä ja 800 metriä leveä ja sen asukasluku oli 27 vuonna 2019.
1200-luvulla merirosvo William de Marisco käytti Lundya tukikohtanaan. Sen omisti vuodesta 1836 vuoteen 1917 Heavenin suku, ja siitä käytettiin toisinaan nimeä Kingdom of Heaven ("Heavenin kuningaskunta", "Taivaan kuningaskunta"). Vuonna 1906 Kuninkaallisen laivaston taistelulaiva HMS Montagu haaksirikkoutui saaren rantaan, missä se myös jouduttiin purkamaan laivaston todettua aluksen pelastamisen mahdottomaksi.
Lundy ei ole yhteydessä sähkö- tai vesijohtoverkkoon. Vesi saadaan sadevettä keräämällä ja sähkövirta generaattorilla, joka on sammuksissa puolenyön jälkeen aamukuuteen. Lundyn ainoa pub on Marisco Tavern. Saarella sijaitsee myös kolme majakkaa.
Lundylla vierailee vuosittain noin 17 000–20 000 turistia, joita palvelee 23 loma-alan asuinpaikkaa ja 14:llä vuoteella varustettu hostelli. Saarelle liikennöi kesäisin laiva MS Oldenburg viisi kertaa viikossa.
Aiheesta muualla

Kuvia tai muita tiedostoja aiheesta Lundy Wikimedia Commonsissa
https://www.nationaltrust.org.uk/lundy
Yhdysvallat talviolympialaisissa 1932

Yhdysvallat saavutti isännöimistään Lake Placidin talviolympialaisista 1932 12 mitalia, joista kuusi oli kultaa, neljä hopeaa ja kaksi pronssia. Kisojen mitalitilastossa Yhdysvallat oli menestynein kansakunta. Yhdysvaltain joukkue koostui 65 urheilijasta, joista 58 oli miehiä ja kuusi naisia.
Yhdysvaltain lipunkantajana kisojen avajaisissa toimi edellisten talviolympialaisten rattikelkkailun olympiavoittaja Billy Fiske, joka saavutti Lake Placidissa toisen kultamitalinsa. Maan urheilijat kilpailivat kaikissa viidessä urheilumuodossa ja kolmessa näytöslajissa.
Mitalistit > Kultaa

Curtis Stevens ja John Stevens – rattikelkkailu, kahden miehen kelkat
Eddie Eagan, Billy Fiske, Clifford Gray ja Jay O'Brien – rattikelkkailu, neljän miehen kelkat
Jack Shea – pikaluistelu, miesten 500 m
Jack Shea – pikaluistelu, miesten 1 500 m
Irving Jaffee – pikaluistelu, miesten 5 000 m
Irving Jaffee – pikaluistelu, miesten 10 000 m
Mitalistit > Hopeaa

Percy Bryant, Henry Homburger, Edmund Horton ja Francis Stevens – rattikelkkailu, neljän miehen kelkat
Sherwin Badger ja Beatrix Loughran – taitoluistelu, pariluistelu
Osborn Anderson, John Bent, John Chase, John Cookman, Douglas Everett, Franklin Farrel, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer ja Gordon Smith – jääkiekko, miehet
Edward Murphy – pikaluistelu, miesten 5 000 m
Mitalistit > Pronssia

John Heaton ja Robert Minton – rattikelkkailu, kahden miehen kelkat
Maribel Vinson – taitoluistelu, naisten yksinluistelu
Yhdysvaltain Grand Prix 1990

|  Yhdysvaltain Grand Prix 1990  |
| --- | --- |
 1. osakilpailu 16 osakilpailusta kaudella 1990. 

Päivämäärä:  11. maaliskuuta 1990
Sijainti:  Phoenix, Arizona
Ratatyyppi:  Katuun pohjautuva moottorirata
Radan pituus:  3,8 km
Kilpailun pituus:  72 kierrosta, 273,6 km
Sää:   Pilvinen
Paalupaikka
Kuljettaja:   Gerhard Berger   (McLaren)
Paaluaika:  1.28,664
Palkintokoroke
Voittaja:   Ayrton Senna   (McLaren)
Toinen:   Jean Alesi   (Tyrrell)
Kolmas:   Thierry Boutsen   (Williams)
Nopein kierros
Kuljettaja:   Gerhard Berger   (McLaren)
Kierrosaika:  1.31,050 (kierroksella 34)
Yhdysvaltain Grand Prix 1990 oli Formula 1 -sarjan kauden 1990 avausosakilpailu, joka ajettiin 11. maaliskuuta 1990 Phoenixin katuradalla Yhdysvalloissa. Kilpailun voitti McLarenilla ajanut Ayrton Senna.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 27 |  Ayrton Senna | McLaren-Honda | 72 | 1.52.32,829 | 5 | 9 |
| 2 | 4 |  Jean Alesi | Tyrrell-Ford | 72 | + 8,685 | 4 | 6 |
| 3 | 5 |  Thierry Boutsen | Williams-Renault | 72 | + 54,080 | 9 | 4 |
| 4 | 20 |  Nelson Piquet | Benetton-Ford | 72 | + 1.08,358 | 6 | 3 |
| 5 | 8 |  Stefano Modena | Brabham-Judd | 72 | + 1.09,503 | 10 | 2 |
| 6 | 3 |  Satoru Nakajima | Tyrrell-Ford | 71 | + 1 krs. | 11 | 1 |
| 7 | 23 |  Pierluigi Martini | Minardi-Ford | 71 | + 1 krs. | 2 |  |
| 8 | 29 |  Éric Bernard | Larrousse-Lamborghini | 71 | + 1 krs. | 15 |  |
| 9 | 6 |  Riccardo Patrese | Williams-Renault | 71 | + 1 krs. | 12 |  |
| 10 | 9 |  Michele Alboreto | Arrows-Ford | 70 | + 2 krs. | 21 |  |
| 11 | 19 |  Alessandro Nannini | Benetton-Ford | 70 | + 2 krs. | 22 |  |
| 12 | 10 |  Bernd Schneider | Arrows-Ford | 70 | + 2 krs. | 20 |  |
| 13 | 33 |  Roberto Moreno | Euro Brun-Judd | 67 | + 5 krs. | 16 |  |
| 14 | 15 |  Mauricio Gugelmin | Leyton House-Judd | 66 | + 6 krs. | 25 |  |
| Kesk. | 24 |  Paolo Barilla | Minardi-Ford | 54 | Kuljettaja | 14 |  |
| Kesk. | 30 |  Aguri Suzuki | Larrousse-Lamborghini | 53 | Jarrut | 18 |  |
| Kesk. | 2 |  Nigel Mansell | Ferrari | 49 | Moottori | 17 |  |
| Kesk. | 28 |  Gerhard Berger | McLaren-Honda | 44 | Kytkin | 1 |  |
| Kesk. | 7 |  Gregor Foitek | Brabham-Judd | 39 | Kolari (Grouillard) | 23 |  |
| Kesk. | 14 |  Olivier Grouillard | Osella-Ford | 39 | Kolari (Foitek) | 8 |  |
| Kesk. | 22 |  Andrea de Cesaris | Dallara-Ford | 25 | Moottori | 3 |  |
| Kesk. | 1 |  Alain Prost | Ferrari | 21 | Öljyvuoto | 7 |  |
| Kesk. | 16 |  Ivan Capelli | Leyton House-Judd | 20 | Sähköt | 26 |  |
| Kesk. | 11 |  Derek Warwick | Lotus-Lamborghini | 6 | Vaihdelaatikko | 24 |  |
| Kesk. | 25 |  Nicola Larini | Ligier-Ford | 4 | Kaasu | 13 |  |
| Kesk. | 12 |  Martin Donnelly | Lotus-Lamborghini | 0 | Vaihdelaatikko | 19 |  |
| DNQ | 26 |  Philippe Alliot | Ligier-Ford |  | Karsiutui |  |  |
| DNQ | 35 |  Stefan Johansson | Onyx-Ford |  | Karsiutui |  |  |
| DNQ | 21 |  Gianni Morbidelli | Dallara-Ford |  | Karsiutui |  |  |
| DNQ | 36 |  Jyrki Järvilehto | Onyx-Ford |  | Karsiutui |  |  |
| DNPQ | 17 |  Gabriele Tarquini | AGS-Ford |  | Karsiutui |  |  |
| DNPQ | 18 |  Yannick Dalmas | AGS-Ford |  | Karsiutui |  |  |
| DNPQ | 34 |  Claudio Langes | Euro Brun-Judd |  | Karsiutui |  |  |
| DNPQ | 39 |  Gary Brabham | Life |  | Karsiutui |  |  |
| DNPQ | 31 |  Bertrand Gachot | Coloni-Ford |  | Karsiutui |  |  |
Muuta

Gerhard Bergerin kymmenes nopein kierros
Paolo Barillan ja Gregor Foitekin ensimmäinen kilpailu
Thierry Boutsen ylitti sadan MM-pisteen rajan
Jean Alesin ensimmäinen palkintosija ja kilpailun johtokierros
Pierluigi Martini lähti kilpailuun ensimmäistä kertaa urallaan eturivistä (2.)
Arrowsin 200. kilpailu
Minardin ensimmäinen eturivin lähtöruutu (2.)
Goodyearin 350. kilpailu
Luksus

Luksustuotteita ovat sellaiset, joihin ei ole varaa.
Luksus tai luxus on ylellisyyttä. Puhutaan myös ylellisyystavaroista tai ylellisyystuotteista.
Oxfordin latinalaisen sanakirjan mukaan luksus -sana tarkoittaa runsautta, vaurautta, koristeellisuutta sekä yltäkylläisyyttä. Sanan perusta on latinan sanassa luxatio, joka tarkoittaa etäisyyttä. Luksus on jotain, joka on saavuttamattomissa, etäällä ja kaukana.
Luksus nähdään ylellisenä elämänä, mutta sitä on määritelty myös tarpeettomina tavaroina tai palveluina, jotka ovat osa ylellistä elämää. Luksus voi olla hemmottelua ja mukavuutta, joka ylittää välttämättömän minimin.
Luokittelu

Koska luksus on käsitteenä monimutkainen, tutkijat ovat jakaneet luksuksen kategorioiksi, jotta se olisi yleistettävissä ja ymmärrettävissä helpommin. Käsite on jaettu aitoon luksukseen, välilliseen luksukseen, omalaatuiseen luksukseen, sekä tietoiseen luksukseen.
Aito luksus on jotain, jossa on käsityöläisyyttä, ja se on hyvin erilaista verrattuna massoille tarkoitettuihin tuotteisiin.
Välillinen luksus sisältää aidon luksuksen innoittamia tuotteita, mutta siinä ei ole yksilöllisen käsityöläisyyden jälkiä.
Omalaatuinen luksus on yksilöllinen tuote, joka erottuu selkeästi standardista.
Tietoinen luksus ei ole lähes luksusta ollenkaan.
Toisten tutkijoiden mukaan luksus on jaettavissa vanhaan luksukseen, uuteen luksukseen sekä konventionaaliseen eli saavutettavissa olevaan luksukseen. Seuraavassa taulukossa on näiden luokkien ominaispiirteet, joita arvioidaan niiden vaikuttavuuden, saavutettavuuden, hinnan, laadun sekä sosiokulttuurisen kontekstin perusteella.
|  | vanha luksus | konventionaalinen  eli tavallinen luksus  | uusi luksus |
| --- | --- | --- | --- |
| vaikutus | etäisyys | mitäänsanomattomuus | puoleensavetävyys |
| saavutettavuus | poissulkevuus | kaikkialla läsnäoleva | on mahdollisuuksien puitteessa |
| hinta | kalleus | matalahintaisuus | korkealuokkaisuus |
| laatu | tuotettu käsityönä | teollisesti tuotettu | käsiteollisesti tuotettu |
| sosiokulttuurinen konteksti | elitistisyys | mukautuvuus | arvoläheisyys |
Suomalainen luksus

Riina Latvala on tutkinut erityisesti suomalaista luksusta. Tulosten mukaan suomalaisen luksuksen osatekijöitä ovat luonto, hiljaisuus, hyvä muotoilu ja käsityö. Vahvimmaksi ominaisuudeksi muodostui autenttisuus. Ne eivät ole yksinään luksusta, mutta voivat olla luksusta, jos ne tuotteistetaan luksuksen vaatimalla tavalla elämykseksi ja palvelukokonaisuudeksi.
Tutkijan arvion mukaan luksus-käsitteen ja ilmiön näkymättömyyden taustalla on luultavasti suomalainen kulttuuri, joka pyrkii demokraattisuudessaan tasa-arvoisuuteen, jonka takia käsitys luksuksesta on arkinen.
Suomalainen luksus on hyvin erilaista kuin muualla maailmalla. Sen suurin potentiaali on uuden luksuksen trendeissä, autenttisissa luksusluontoelämyksissä. Luksus on ilmiönä Suomessa vasta alkutaipaleellaan. Se vaatii kehittyäkseen paljon pitkäkestoista työtä, jossa ymmärretään luksuksen vaatimukset, sen ominaisuudet ja yksittäisen luksuskuluttajan arvo sekä hänen vaativat tarpeensa.